Dana Brožková

Dana Safka Brožková (født 28. april 1981 i Turnov) er en tsjekkisk orienteringsløper som konkurrerer for den svenske orienteringsklubben Domnarvets GoIF. Hun løper for det tsjekkiske landslaget og har blitt verdensmester to ganger.

Karriere 
Brožková har gjennom flere sesonger vært en del av den internasjonale orienteringseliten. Hun tok sin første VM-medalje da hun som 25-åring løp inn til bronse på langdistansen under VM i Aarhus i 2006. Hun var blant favorittene da VM ble arrangert i tsekkiske Olomouc to år senere. Brožková innfridde forventningene på hjemmebane da hun løp inn  til gull på langdistansen. Hennes andre og siste VM-gull tok hun på mellomdistansen under verdensmesterskapet i Ungarn i 2009. I Savoie i 2011 tok hun sølvmedalje på langdistanse, noe som var hennes tredje VM-medalje på den lengste distansen. Det ble også sølv på stafetten. Brožková løp siste etappe etter at Martina Zverinova og Eva Jurenikova hadde fullført sine etapper.

Fra EM i orientering har Brožková sølvmedalje fra langdistansen i bulgarske Primorsko som sitt beste resultat.

Hun var med på å vinne orienteringsverdens største klubbstafett, Venla i 2008 og 2015 sammen med sin klubb Domnarvets GoIF.

Referanser

Eksterne lenker 
 

Tsjekkiske orienteringsløpere
Verdensmestere i orientering